มุขดีซีฟู๊ด ท่าเทียบเรีอหาดราไวย์ ภูเก็ต

อยากทานซีฟู๊ดราคาย่อมเยาในเมืองภูเก็ต เป็นที่รู้กันว่าต้องมาทานที่บริเวณท่าเทียบเรือหาดราไวย์ ซึ่งมีชาวบ้านมาตั้งเพิงขายอาหารทะเลสดๆ อย่าง กุ้ง หอย ปู ปลา และอื่นๆ อีกมากมาย และฝั่งตรงข้ามจะเป็นร้านอาหารสำหรับนักท่องเที่ยว มีทั้งชาวไทย ชาวจีน ชาวต่างชาติอื่น มาทานกันมากมาย เพราะราคาไม่แพง มีที่จอดรถสะดวก เสียค่าจอดเล็กน้อย 

มื้อนี้มาทานข้าวกลางวันที่ร้านมุขดี ท่าเทียบเรือหาดราไวย์ เลือกซื้ออาหารสดจากเพิงอาหารทะเลฝั่งตรงข้ามแล้วนำให้ร้านมุขดีปรุงให้ คิดค่าทำโลละ 100 บาท ร้านนี้เค้าปรุงอาหารได้อร่อย ถูกปาก ถูกใจ มาก อร่อยทุกจาน หรือจะเลือกสั่งอาหารจากเมนูของทางร้านก็มีให้เลือกหลากหลายเมนู

เมื่อเดินเข้ามาในถนนเล็กๆ เลียบชายหาด จะเจอเพิงขายอาหารทะเลเยอะแยะ จะเจอร้านมุขดีร้านแรกทันที เพิงขายอาหารอยู่ตรงข้ามร้านอาหาร เรียงยาวตลอด เลือกๆ ชี้ๆ อาหารสด อยากทานอะไรก็เลือกซื้อตรงนี้ แล้วเดินมาที่ร้านอาหารมุขดีที่อยู่ฝั่งตรงข้าม หาที่นั่งและเอาอาหารทะเลสดให้พนักงาน และแจ้งว่าอยากให้ทำอะไร

มื้อนี้ทานอาหาร 5 จาน อร่อยทุกจาน

-ปลากระพงทอดกระเทียม
-หอยแมงภู่อบ
-ปูม้านึ่ง
-ผัดหน่อไม้ฝรั่ง
-หอยเชลล์ผัดเนยกระเทียม